**DĖL ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Rokiškio rajono savivaldybės švietimo centro nuostatus, patvirtintus Rokiškio rajono savivaldybės tarybos 2018 m. birželio 29 d. sprendimu Nr. TS-182 „Dėl Rokiškio rajono savivaldybės švietimo įstaigų nuostatų patvirtinimo“, Rokiškio rajono savivaldybės taryba n u s p r e n d ž i a:

1. Patvirtinti naujos redakcijos Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašą (pridedama).

2. Pripažinti netekusiais galios:

2.1. Rokiškio rajono savivaldybės tarybos 2014 m. lapkričio 28 d. sprendimą Nr. TS-243 „Dėl Rokiškio rajono savivaldybės tarybos 2012 m. spalio 26 d. sprendimo Nr. TS-11.200 „Dėl Rokiškio rajono savivaldybės švietimo centro teikiamų paslaugų ir gaunamų lėšų panaudojimo tvarkos aprašo tvirtinimo“ pakeitimo“;

2.2. Rokiškio rajono savivaldybės tarybos 2016 m. gruodžio 28 d. sprendimą Nr. TS-208 „Dėl Rokiškio rajono savivaldybės tarybos 2014 m. lapkričio 28 d. sprendimo Nr. TS-243 „Dėl Rokiškio rajono savivaldybės tarybos 2012 m. spalio 26 d. sprendimo Nr. TS-11.200 „Dėl Rokiškio rajono savivaldybės švietimo centro teikiamų paslaugų ir gaunamų lėšų panaudojimo tvarkos aprašo tvirtinimo“ pakeitimo“ dalinio pakeitimo“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas – patvirtinti naujos redakcijos Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašą ir pripažinti netekusiais galios šiuo metu galiojančius tarybos sprendimus, reglamentuojančius Rokiškio rajono savivaldybės švietimo centro teikiamų paslaugų kainas.

**Šiuo metu esantis teisinis reglamentavimas.**

Rokiškio rajono savivaldybės tarybos 2014 m. lapkričio 28 d. sprendimas Nr. TS-243 „Dėl Rokiškio rajono savivaldybės tarybos 2012 m. spalio 26 d. sprendimo Nr. TS-11.200 „Dėl Rokiškio rajono savivaldybės švietimo centro teikiamų paslaugų ir gaunamų lėšų panaudojimo tvarkos aprašo tvirtinimo“ pakeitimo“, Rokiškio rajono savivaldybės tarybos 2016 m. gruodžio 28 d. sprendimas Nr. TS-208 „Dėl Rokiškio rajono savivaldybės tarybos 2014 m. lapkričio 28 d. sprendimo Nr. TS-243 „Dėl Rokiškio rajono savivaldybės tarybos 2012 m. spalio 26 d. sprendimo Nr. TS-11.200 „Dėl Rokiškio rajono savivaldybės švietimo centro teikiamų paslaugų ir gaunamų lėšų panaudojimo tvarkos aprašo tvirtinimo“ pakeitimo“ dalinio pakeitimo“.

**Sprendimo projekto esmė.**

Rokiškio rajono savivaldybės centralizuota vidaus audito tarnyba rekomenduoja patikslinti 2014 m. lapkričio 28 d. rajono tarybos sprendimą Nr. TS-243 dėl teikiamų paslaugų įtraukiant papildomą paslaugą – renginio organizacines išlaidas. Atsižvelgiant į rekomendaciją nustatome kvalifikacijos tobulinimo renginio dalyvio mokesčio kainą, skaičiuojant 15 proc. organizacinėms išlaidoms. Kvalifikacijos tobulinimo renginio dalyvio mokestis skaičiuojamas 1 asmeniui pagal dalyvių registravimo sąrašą ir patvirtintą renginio sąmatą, apvalinant euro tikslumu, pagal formulę:

*K* – dalyvio mokestis Eur,

*i –* renginio tiesioginės išlaidos pagal patvirtintą sąmatą Eur,

*n –* seminaro dalyvių skaičius,

*1,15* – organizacinės išlaidos.

Kitos kainos apvalinamos euro tikslumu arba atsižvelgiant į rinkos kainas.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Centralizuotos vidaus audito tarnybos rekomendacijų įgyvendinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Reglamentuotos Rokiškio rajono savivaldybės švietimo centro teikiamų paslaugų kainos, aiškus gaunamų lėšų už suteiktas paslaugas panaudojimas. Viešumas ir aiškumas – Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašas bus skelbiamas savivaldybės ir įstaigos interneto svetainėje.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė